Cumhuriyet Cad. No:3 c°cmeler/Marmaris, Ичмелер, Мармарис, Турция, 48700 - Покажи на картата\n"Quite, relaxing with wonderful staff"\nХотел Arya се помещава в комплекс, намиращ се само на 650 м от плажа и разполага с денонощна рецепция и открит басейн. Предлага климатизирани апартаменти с кухненски бокс и безплатен Wi-Fi достъп до интернет. Апартаментите в хотела включват спалня и хол. Всеки апартамент разполага с плоскоекранен телевизор със сателитни канали и самостоятелен балкон. На място има а ла карт ресторант. Хотелският бар предлага напитки и леки закуски през деня. В комплекса се помещава и малък супермаркет. Рецепцията осигурява рум-сървис. Перални услуги и летищен трансфер също могат да бъдат осигурени при заявка и срещу допълнително заплащане. Центърът на Ичмелер е само на 150 м от хотела. Летище Даламан е на 100 км.\nВсички типове туристи (21) Двойка (9) Самостоятелно пътуващ (3) Семейство с малки деца (2) Семейство с големи деца (3) Група (4)


Бизнес новини - Коронавирус: рекорди в Европа и страх от нов локдаун\nВ Германия от началото на септември се правят между 1,1 и 1,2 милиона теста седмично. Процентът позитивни резултати се е увеличил от 0,75 до 3,63. Политици и експерти изразяват притеснението си от мащабите, които пандемията придобива и апелират към гражданите да проявят отговорност. „Спешно призоваваме цялото население да се ангажира със защитата от инфектиране“, написа директорът на института „Роберт Кох“ Лотар Вилер. На пресконференция днес Вилер заяви: „Не сме безпомощни“. Според експерта разпространението на пандемията може все още да бъде ограничено, ако се спазват мерките.\nСеверните райони на Италия бяха първите тежко ударени от пандемията, когато коронавирусът застигна Европа в началото на годината. В целия свят се разпространиха кадри на препълнените болници в регионите Ломбардия и Кампания. Италианците напускаха домовете си само при основателна причина. Жителите на Апенинския полуостров се надяваха, че никога повече няма да им се налага да носят разпечатания лист хартия, с който декларират защо са излезли навън. Но нарастващият брой случаи на Ковид-19 – над 15 хиляди за последното денонощие, засилва тревогите, че Италия може да преживее ужаса от пролетта отново.\nЗа да предотвратят това, Ломбардия и Кампания вече наложиха вечерен час. След 23 часа на улицата може да се излиза само с основателна причина. Управляващите в Рим са предвидили четири милиарда евро за борба с пандемията през 2021-а година. С тях трябва да бъде осигурено заплащане на близо 30-те хиляди лекари и медицински сестри, които бяха назначени временно. Експертите в страната чертаят две стратегии за овладяване на втората вълна – ограничаване на мобилността на гражданите или все по-активно тестване, за да може да се проследяват веригите на заразяване и да бъде предотвратено разрастването на болестта.\nАвстрия също затегна мерките тази седмица, за да се опита да предотврати нов локдаун. В затворени помещения вече няма да могат да се срещат повече от шест души. На културни събития в зали могат да присъстват не повече от 1000 души, на стадиони – максимум 1500. Всички те трябва да носят маски, а храна и напитки няма да се сервират. Засега на национално ниво заведения няма да се затварят, нито да се въвежда вечерен час. Според кмета на Виена Михаел Лудвиг, в ресторантите има изградена концепция за гарантиране на сигурността на гостите.\nМатериалът Коронавирус: рекорди в Европа и страх от нов локдаун е публикуван за пръв път на EkipNews.com - Новини и коментари.


Renault Megane II Sport Hatch 1.9 dCi (2004) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Renault Mégane Megane II Sport Hatch 1.9 dCi\nRenault Megane II Sport Hatch 1.9 dCi е автомобил с FWD (предни задвижващи колела / предно предаване), 3 врати, каросерия тип хетчбек и 5 места. Началната година на производство на този модел е 2004 г. Автомобилът е с дължина 4208.00 мм, височина 1458.00 мм и широчина 1777.00 мм. Дължината на предната следа и задната следа е съответно 1517.00 мм и 1515.00 мм, а на колесната база - 2624.00 мм. Пътният просвет е 120.00 мм. Собственото тегло на превозното средство е 1326 кг. 4-цилиндровият двигател на Renault Megane II Sport Hatch 1.9 dCi използва 2 клапана на цилиндър и има работен обем 1870 cc. Той е тип SOHC (един разпределителен вал над клапаните), с принудително пълнене (турбо). Разположен е отпред напречно на автомобила. Цилиндрите в двигателя са разположени редово. Буталата имат ход с дължина 93.00 мм, а цилиндрите са с диаметър 80.00 мм. Степента на сгъстяване е 18.30:1. Двигателят има максимален въртящ момент от 231 Нм при 2000 об/мин и максимална мощност от 66 кВт / 90 к.с. при 4000 об/мин. Горивната система, използвана при автомобила, е комън рейл. Мазителната система е тип мокър картер. Времето, за което автомобилът може да ускори от 0 до 100 км/ч е 12.90 с. Скоростната кутия на Renault Megane II Sport Hatch 1.9 dCi е ръчна, 6-степенна. Максималното предавателно число е 0.53:1. Диференциалното/крайното предавателно отношение е 4.07:1. Разходът на гориво в извън града е 4.43 л/100 км, смесеният разход на гориво е 5.44 л/100 км, а в градски условия - 7.25 л/100 км. Резервоарът е с капацитет 60.00 л. Количеството CO2, отделяно при работа на автомобила, е 145 г/км. Кормилната система е тип зъбна рейка-зъбно колело (пиньон) с променливо усилване. Броят завъртания на волана от едно крайно положение до друго е 3.2. Размерът на предните джанти е 6.5J x 15. 6.5J x 15 е размерът на задните джанти. Видът/размерът на предните гуми е 195/65 R 15 H. Размерът/видът на задните гуми е 195/65 R 15 H. Предната спирачна система е оборудвана с вентилирани дискове. Задната спирачна система включва дискове, серво усилвател, антиблокираща система (ABS). Предните спирачни дискове имат диаметър 280.00 мм, а задните - 240.00 мм.\nМодел на автомобила. Megane II Sport Hatch 1.9 dCi\n"break mean efficiency pressure" или "средно ефективно налягане" е налягането, действащо върху буталото при ДВГ. При турбо двигателите това налягане е винаги по-голямо в сравнение с това при атмосферните. 224.15 psi (фунта на квадратен инч)\n1545.46 кПа (килопаскала)\n15.45 bar (бара)


Полисорб Плюс за пречистващо и терапевтично действие – АО Полисорб\nПолисорб Плюс за пречистващо и терапевтично действие – АО Полисорб Допринася за ефективно изчистване на организма от токсини и шлаки, независимо дали са патогенни бактерии и бактериални токсини,\nКозметика » Онлайн магазин » Хранителни добавки » Здраве и имунна система » Полисорб Плюс за пречистващо и терапевтично действие – АО Полисорб\nОказва благоприятен ефект при хранителни алергии, кожни алергии(дерматити),екзема;\nПодпомага организма в случаи на натравяне, повръщане, диария, алергии, махмурлук.\nПодпомага организма при стрес, допринася за: укрепване на имунната система, подобряване на ефективността и намаляване на токсичността на лекарствената терапия.\nДопринася за намаляване нивото на холестерола и кръвната захар;\nПрофилактичен прием: Ако използвате с профилактична цел Полисорб Плюс, три, четири пъти в годината, с продължителност на курса две седмици, като предварително се консултирате с вашия лекар, вие можете значително да подобрите здравето си, а следователно и самочувствието си, външния си вид и да отложите идването на старостта.\nЗа подмладяване на организма: Две чаени лъжици (2гр), разтворени в 250мл-500мл вода два пъти на ден, 1час преди или 1 час след храна или вземане на лекарства.Продължителност: от 7 до 10 дни За поддържане на ефекта е желателно курсът да се повтори след един месец или месец и половина . Да не се превишава препоръчителната дневна доза.\nЗа повишаване на имунитета: Две чаени лъжици (2гр), разтворени в 250мл-500мл вода четири пъти на ден, 1час преди или 1 час след храна или вземане на лекарства. Продължителност: от 7 до 10 дни. След това следва почивка. При необходимост курсът да се повтори след 1-2 седмици. Да не се превишава препоръчителната дневна доза.\nПри натравяне и диария: Една супена лъжица, разтворени в 250мл-500мл вода, три пъти на ден,1час преди или 1 час след храна или вземане на лекарства. Продължителност: от 3 до 5 дни, при необходимост курсът може да бъде удължен до 10 дни. Да не се превишава препоръчителната дневна доза.\nПри алергии, ракова и хронични интоксикации: Една супена лъжица, разтворени в 250мл-500мл вода, три пъти на ден,1час преди или 1 час след храна или вземане на лекарства.Продължителност: от 10 до 14 дни. При необходимост курсът да се повтори след 1-2 седмици. Да не се превишава препоръчителната дневна доза.\nЗа предотвратяване на махмурлук: Една - две супени лъжици в 500гр вода, преди да седнете на масата, повторете процедурата преди да си легнете. На сутринта още веднъж повторете процедурата\n• Продуктът е хранителна добавка , не е лекарство;\n• Да не се използва като заместител на разнообразно хранене;\n• Да се избягва употребата от деца до 14годишна възраст, бременните и кърмещите жени;\n• Да се избягва употребата при пептична язва, язва на дванадесетопръстника в остра фаза, кървене на стомашно-чревния тракт, атония на червата;\n• Не съдържа изкуствени оцветители, консерванти , стабилизатори и генно модифицирани продукти, антибиотици, психотропни и наркотични съставки, хормони , глутен, животински продукти и опасни химикали от какъвто и да е вид.\nСъдържание: kолоиден силициев двуокис, янтарна киселина\nОпаковка от 25 гр. Производител: Полисорб, Русия\nКозметика змийска отроваКозметика с охлювиКозметика с арганово маслоКозметика с кератинКозметика с алое вераКозметика с хининПрофесионална козметика за косаКозметика за коса, по маркиКозметика за коса, профилираниБоя за коса, за вежди, за мъжеСтилизанти за косаУреди за косаФризьорско оборудванеМедицинска козметикаХранителни добавкиЗдраве и имунна системаОтслабване и антицелулитЕтерични масла и екстрактиБио, натурална козметикаКозметика за лице, по маркиКозметика за лице, профилираниУреди за лицеМаски и лепенки за лице и тялоКозметика за ръце и тялоКозметика за тяло, по маркиКозметика за тяло, профилираниКозметика за ванаКозметика за кракаМаникюр и педикюрУреди за маникюр и педикюрКола маска и парафинДепилатоарна козметикаЕпилаториКозметика за бебета и майкиКозметика за мъжеКозметика от Мъртво мореКозметика с хумаГрижа за устата, по маркиГрижа за устата, профилираниДекоративна козметикаПарфюми и дезодорантиСапуни и ароматизаториКозметични аксесоариПодаръчни комплектиРазпродажба на козметикаОферти на деняАроматни свещи и лампиКозметика за очилаКозметика за поддръжка на обувкиКозметика за пътуване, мини сетПротив изпотяване и мирисСлънцезащитна козметикаБельо и банскиКниги и DVDЧай и кафе, гурме продуктиУреди за здравеПочистване на домаВаучер за покупка\n06 :35 :11


Трансфери Секреет Конаров Рентакар\nПредлагаме на нашите клиенти трансфери от желаната от Вас точка на наемане до целевата дестинация. Вие избирате автомобил - обикновен лимузина или миниван. Ние Ви го осигуряваме в перфектно техническо състояние, с професионален шофьор, който се грижи за вашето спокойно и комфортно пътуване.\nПо предварителна заявка можем да осигурим голям брой автомобили при организиране на конференции, бизнес визити, частни туристически пътувания и други. Изготвяме индивидуална оферта съгласно условията на договаряне.\nВ цената на услугата влиза:\nВ таблицата по-долу са предоставени цените на най-често поръчваните дестинации за трансфер. Нашите услуги не се ограничават само в посочените дестинации. Възможни са трансфери от и до всяка точка от Вашия маршрут.


Кучетата, зеленчуците, ползите от тях и кои е безопасно да ядат - Lifestyle.bg\nКучетата, зеленчуците, ползите от тях и кои е безопасно да ядат\nКучетата са пълноправни членове на семейството, а като такива, прехрана им е не по-малко важна от това какво ние ще сложим на масата. Защото и тяхното здраве се определя в голяма степен от това какво консумират. А ние, разбира се, искаме да бъдат здрави, енергични и щастливи колкото се може по-дълго.\nДомашните кучета, както и техните предци вълците, се нуждаят от високопротеинова диета - между 40 и 70% от общия прием. Това обаче не значи, че трябва да се хранят само и единствено с месо - протеинът може да идва както от яйца, така и да бъде с растителен произход.\nВиждали сме много клипчета на животинки, които с удоволствие си похапват различни зеленчуци. Нищо чудно обаче да не смеем да дадем на своето куче, защото не сме наясно кое е правилно и кое - не.\nНякои зеленчуци са трудни за смилане и преработка от кучетата и не са препоръчителни за тях. Други пък съдържат вещества, които могат да увредят нервната им система. Разбира се, винаги е най-добре да се консултираме с ветеринар за промени и нови въведения в менюто, но ето и какво основно трябва да знаем.\nЗеле: Въпреки че може да предизвика отделяне на газове, то е подходящо, защото съдържа витамини В1, В6, С и К, както и голямо количество фитонутриенти. Те са антиоксиданти, които подобряват цялостното здраве както на хората, така и на четириногите.\nМоркови: Те са идеални за хрупкане и сурови от кучетата, защото съдържат малко калории, не дразнят толкова стомаха, а и са пълни с фибри, витамини B, C, D, E и K.\nБроколи: И те могат да предизвикат газове, но пък са много полезни. Съдържат фибри и витамини А, С, Е и К. Важно е да ги нарязваме на по-малки парчета, за да не предизвикат задавяне.\nКарфиол: Можем да го даваме на кучето не суров, а приготвен на пара, и то в малки количества. Освен споменатите вече газове, осигурява и витамини В, С и К и омега-3 мастни киселини, които подсилват имунната система.\nЛиста от целина: Добре е да отделяме по едно стръкче за домашния любимец, когато си приготвяме смути с тях. Целината е богата на витамини А, В и С. С витамин А се подобрява зрението на кучето, а зеленчукът помага и в борбата с лошия дъх, защото хрупането на твърди храни премахва зъбния камък.\nКраставици: Малко калории и много вода - идеални за кучетата, които са на някакъв хранителен режим. Този зеленчук повишава нивата на енергия, а дозата витамини В1, С и К, както и калий, мед, магнезий и биотин подобрява общото здраве.\nЦвекло: Тo, както и другите кореноплодни, подпомага храносмилането на кучетата, както и тяхната козина. Помага и за усвояването на хранителните вещества. Цвеклото добавя към хранителния режим витамин С, фибри, фолиева киселина, манган и калий, което е достатъчна причина да го включваме в менюто.\nКейл: Тази суперхрана е подходяща и за кучета, защото подобрява здравето на костите, зрението и имунитета. Съдържа витамини А и К, както и желязо, което е важно за червените кръвни клетки и нивата на кислород в организма.\nГрах: Малко, но перфектно допълнение към местните ястия, с което кучето си набавя растителен протеин и фибри.\nЧушки: С голямото количество витамин С в състава си, те са идеални за похапване между основните хранения. Най-добре е да ги приготвим на пара, преди да ги сложим в купичката.\nКартофи: Кучетата могат да ги консумират, но само преминали през термична обработка, разбира се - варени или печени, но не и пържени. На пара или на пюре също са препоръчителни опции. Сладките картофи също влизат в това число, защото са пълни с фибри и витамин B6.\nСпанак: Богат на желязо и магнезий, той може да бъде страхотно допълнение към кучешкото меню. Витамините А, С и Е се борят с онкологичните и сърдечно-съдови заболявания, както и с възпаленията в организма. Добре е да се консумира от кучетата сварен или на пара.\nТиквички: Те са полезни за сърцето, костите и бъбреците на кучето, защото съдържат калций, калий и витамин А. Също е препоръчително да се приготвят на пара, предава Pure Wow.\nЗеленчуци, които да не даваме на кучето, са аспержи, чесън и всички видове лук, гъби и домати. Освен това, кучетата като цяло имат по-къс храносмилателен тракт и по-трудно обработват сурови храни.\nНо някои породи са по-склонни към стомашни неразположения при промени в храненето - предимно големите. Затова не бива да бързаме при въвеждането за зеленчуците в менюто и да не караме кучето насила да ги яде.\nЛайфстайл / Тенденции / Кучетата, зеленчуците, ползите от тях и кои е безопасно да ядат


В Кипър започва 10-дневен Фестивал на виното - От деня - БНР Новини\nВ Кипър започва 10-дневен Фестивал на виното\nпубликувано на 30.08.19 в 10:47\n7-метровата статуя на Вракас, традиционния кипърски винопроизводител, е емблема на Фестивала и посреща гостите му всяка година\nСнимка: Кипърска информационна агенция\nНай-големият и известен фестивал в Кипър – 10-дневният Фестивал на виното, започва тази вечер в Лимасол, „винената столица” на Кипър. За 58-и път той ще популяризира кипърското вино, представяйки най-доброто от местните производители, заедно с богата културна програма.\nОт днес до 8-и септември Лимасол предлага непрекъснати тържества за традиционно очакваните хиляди посетители на фестивала от цял Кипър и чуждестранни туристи. Те ще имат възможност да опитат широката гама от вина на острова, представени от десетки местни производители, традиционни кипърски храни, сладки изделия от грозде.\nЗа празничната атмосфера ще допринесат многобройни театрални представления, изпълнения на фолклорни състави, концерти, изложби, лятно кино. В церемониите по откриването и закриването на фестивала ще участва градската филхармония. За децата са подготвени специални забавления.\nЛозаро-винарският отрасъл е с исторически традиции от над 5500 години на развитие на острова и един от ключовите сектори в икономиката на Кипър.\nСпоред исторически хроники и археологически разкопки островът е първият производител на вино в Средиземноморието – отпреди повече от 5500 години. Кипър е и родината на най-старото вино в света - командария, което се произвежда от над 4000 години до днес без прекъсване и което носи едно и също име вече повече от 800 години. То е първото и единствено досега кипърско вино със защитено наименование за произход и се прави в строго определен географски район на южния склон на планината Тродос.\nВ страната се отглеждат 10 уникални местни винени култури, 5 лозарски региона са признати за защитени наименования за произход, а 4 - за защитени географски указания.\nДържавата подпомага лозаро-винарската индустрия с 5 млн. евро годишно. За да засили местното производство, от тази есен правителството стартира нова схема за субсидиране, съобщи земеделският министър Костас Кадис. Тя ще позволи на лозарите и винарите да закупят модерно оборудване чрез опростени процедури, като субсидията достига до 70% от разходите. Целта е кипърските вина да се утвърдят на световната винена карта, а страната да се популяризира като отделна дестинация за винопроизводство.\nПрограма Хоризонт От деня вино кипър фестивали


Левски победи ЦСКА с 3:2 във волейболното Вечно дерби - Topsport.bg\nЛевски победи ЦСКА с 3:2 във волейболното Вечно дерби\nВолейболният отбор на Левски постигна пълен обрат над вечния съперник ЦСКА в дербито помежду им тази вечер. "Сините" спечелиха с 3:2 (21:25, 25:27, 25:23, 25:19, 17:15), въпреки че "червените" поведоха с 2:0.\nДвубоят се игра в зала "Универсиада" пред погледа на над 500 зрители.\nЕдинственият сблъсък, който през годините не пропусна нито един сезон\nСлед този успех, момчетата на Владо Николов заемат 6-ото място във временното класиране, а на сметката си имат 11 победи, 8 загуби и 32 точки. ЦСКА пък е трети с 13 победи, 6 загуби и 44 точки.\nПървият гейм бе доста равностоен поне в първите минути на срещата, но "червените" успяха да напреднат доста бързо и завършиха спечелвайки с 25:21 след сервис в аут на руснака Евгений Банов и страхотен блок на Владимир Станков.\nВ началото на втората част, Левски се посъвзе и дръпна с 3:1, но ЦСКА отново не позволи резултатът да се задържи в полза на "сините" за по-дълго време. До последно гонитбата между отборите продължаваше, но "червените" отново взеха гейма с 27:25.\nВ третия, четвъртия и петия гейм Левски показа коренно различно лице и въпреки че отново силите в "Универсиада" бяха до последно почти изравнени, "сините" спечелиха последните три части и достигнаха до пълен обрат с 3:2.\nВечното дерби при жените приключи с успех за ЦСКА\nЛевски би ЦСКА във волейболното Вечно дерби\nЦСКА отупа Левски във Вечното дерби\nВечно дерби нямаше - ЦСКА смачка от бой Левски\nВолейболното дерби Левски - ЦСКА ще се играе пред празни трибуни\nБез фенове на Вечното дерби във волейбола\nЦСКА разби Самоков и чака волейболното "Вечно дерби"\nна 14.02.2018 в 13:19:52 #5\nПетия гейм имаше две явни аванти с пенсионерите в червено,добре че съдбата не позволи да ни бият с тях.Единствено бърканта топка беше коректно решение. Умрях от кеф като го слушах Ники Иванов ,как "безпристрастно" коментираше мача.Интелигентен мъж ,ама една буца имаше в гълото\nна 14.02.2018 в 13:16:28 #4\nХей ,чуй цска, два на нула- три на два! Опят ребята! Дъртаците с петолъчки на темето се осраха в третия гейм и после се изпуснаха в гащите!\nна 14.02.2018 в 08:55:36 #3\nЩе ни клатите едни други работи Манго ! Можеш отсега да загряваш евроидиот !\nна 13.02.2018 в 22:43:21 #2\nЕй така ще клатиме тиретата в следващите 5 мача\nна 13.02.2018 в 22:06:20 #1\nОтбора на народа мачка комунстическите мижитурки където и когато ги хване! Айде лавинаааа\nСпортни новини / Волейбол / Левски победи ЦСКА с 3:2 във волейболното Вечно дерби\nЛевски с драматичен успех над ЦСКА\nВтора чиста победа на дамския ЦСКА във волейболното първенство\nС дербито Левски - Монтана започва волейболното първенство\nЗадава ли се голям скандал? Без агитка на ЦСКА на волейболното дерби с Левски!\nНово Вечно дерби на хоризонта\nЦСКА спечели първото волейболно Вечно дерби за деня!


15 юни 2019 16:37 , 7 новини, 6 прегледа\nНа 96-годишна възраст почина Франко Дзефирели - едно от най-ярките имена в италианското кино. В продължение на повече от 60 години той беше изключително продуктивен и еднакво ценен като режисьор на филми, театрални постановки и опера, съобщава "Гардиън".\nНякои от неговите театрални продукции се превръщат в успешни филми. Най-запомняща е неговата версия на "Ромео и Жулиета" от края на 60-те години. Филмът се представя впечатляващо в боксофиса и получава 4 номинации за наградите "Оскар", от които взема две - за кинематография и за костюми.\nПиесите на Шекспир вдъхновяват и други негови филми - "Укротяване на опърничавата" с Елизабет Тейлър и Ричард Бъртън, "Хамлет" с Мел Гибсън и Глен Клоуз и филм по операта "Отело" на Джузепе Верди. В областта на операта е запомняща работата му с Джоан Съдърланд и Мария Калас.


Кабинет а ла Перон\n22 - 25 юни 1998 г.\nБългария приключи участието си във футболния шампионат със загубата си от Испания с 1:6. Този резултат е донякъде несправедлив, тъй като двата отбора далеч не са неравностойни. Но все пак тази горчива загуба е напълно адекватна на горчивата истина за положението във и около българския отбор.\nПровалът на националния екип започна още преди две години, когато заради финансовите интереси на групировките във футболната федерация бе остранен треньорът Димитър Пенев, който бе извел отбора на четвърто място в света на финалите в САЩ през 1994 -та. Новоназначеният селекционер Бонев, човек етичен и с деликатна натура, не бе в състояние да се противопостави на техните нескончаеми интриги. Освен това той бе и постоянно изнудван от големите, но застаряващи футболни звезди, които не му позволиха да подмлади поне частично националната гарнитура. Голяма вина имат несъмнено и масмедиите, които вместо да направят обществено достояние тази тежка ситуация, приспиваха и футболистите, и запалянковците с безпочвените си венцехваления по адрес на отбора. Сега, след като в продължение на цели четири години викаха чак до небесата "Осанна!", те превключиха на "Разпни го!" още преди мачът с Испания да бе завършил.\nРазбира се, ветераните, най-талантивото поколение български футболисти досега, можеха да завършат кариерата си и по по-достоен начин. И все пак цяла България им дължи дълбока благодарност заради прекрасните мигове, които изживя с тяхната красива и майсторска игра през последните години.\nМеждувременно, в мача с испанците оплелият конците Бонев най-накрая пусна на терена някои млади играчи, които дотогава бяха само рендосвали резервната скамейка. И тогава, въпреки непрекъснато капещите голове в българската врата, се видя, че страната разполага с нова, не по-малко талантлива футболна генерация.\nЗатова сбогувайки се с Франция '94, можем вече спокойно да кажем: Здравейте, Япония и Корея!\n25 юни 1998


Страх в Бургас: Това чудовище дебне жени и момичета!\nНачало Криминални Страх в Бургас: Това чудовище дебне жени и момичета!\nИстинско чудовище! Пазете се от този мъж, защото е много опасен, алармират от полицията!\nМомичета, които живеят в бургаския квартал „Меден рудник”, са се видели в чудо от изрод. Чудовището изскачало от тъмното, пипал ги и тези, които се съпротивлявали и бягали, им отскубвал коси. А веднъж дори отхапал нос. Той се движел около бившия районен универсален магазин и района на местното училище. Гаврите с младите жени се случвали обикновено в петък вечер.\nБургас пропищя от нападателя чудовище, когото полицията не може да залови\nСхемата била една и съща. Човекът причаквал евентуалните си жертви на глухо и тихо място и изскачал изневиделица. След това ги хващал където им попадне, започнал да ги дърпа и да си играе с тях, а тези, които се опитвали да избягат дори им изскубвал огромни кичури коса. Не може да се определи точно мястото, където психически нестабилният мъж обикалял. Въпреки полицейските хайки досега чудовището не е заловено. А и версиите за неговия външен вид са различни, в предвид на това, че пострадалите момичета са били изненадани и са изпадали в шок след нападението.\nЖертвите описват маниака като висок, мургав и на възраст около двадесет и пет години. Но и до момента чудовището не е заловено. Младите момичета и младите жени от квартала в морския град са силно уплашени и се страхуват да се движат в тъмното сами. Според местни човекът трябва да живее в този квартал, защото той добре познавал тъмните и неосветени места и успявал почти светкавично да се измъкне, щом стори гадостите си над нищо неподозиращите жертви.\nПолицаи наскоро заловиха 16-годишен изрод, който също скачал изневиделица и опипвал жените и то в центъра на Перник. Чудовището било от Радомир и пет жени са пострадали от посегателствата му и то посред бял ден.\nЕтикети: Бургас, Меден рудник, полиция', Радомир, чудовище\nБомба: Стреляха по сина на Найден Милков! (още подробности) 19 март 2021


Компанията дългогодишен партньор на Lionsgate - "Grindstone Entertainment Group" взе всички права за Северна и Южна Америка върху новия трилър "Afterward" ("След това") с участието на Ерън Екхарт и Терънс Хауърд. Режисира 54-годишният Дито Монтийл, когото българските зрители познават от "Уличен бой" (2009) и "Корумпирани ченгета" (2011). Разпространението за други територии като Испания, Италия, Близкия Изток, Португалия и Германия е поето от "Angel Oak Films", които са и продуценти на филма.\nСнимките трябваше да започнат през април, но заради пандемията бяха отложени за септември. Сюжетът е по истинска история - Ехкарт ще играе баща с починала в инцидент дъщеря, който търси истината и правосъдието сред корупция и политици в малкия град. Инцидентът има своите зловещи корени и някой е готов да убива, за да ги запази в тайна.\n52-годишният Екхарт има номинация за Златен глобус за "Благодаря за пушенето" (2005), както и много други номинации и награди. У нас за последно го гледахме в "Битката за Мидуей" (2019). Терънс Хауърд има номинация за Оскар ("Hustle & Flow", 2005), през 2014 г. игра в комедията "Свети Винсент", а българските телевизионни зрители го познават и от сериала "Империя".


През юни може да сменим личния си лекар - Blagoevgrad.eu\nВие сте в: Home → През юни може да сменим личния си лекар\nПрез юни може да сменим личния си лекар\nБояна Илиева June 11, 2020\nЗа смяната не се изисква отписване от листата на досегашния личен лекар – тя се извършва по служебен път в Районната здравноосигурителна каса, след направена регистрация при новоизбрания общопрактикуващ лекар. Освен регистрационен формуляр пациентът трябва да представи и здравноосигурителната си книжка. Смяната на личния лекар е актуална от датата, на която е осъществен изборът.\nИнформация за лекари, имащи договор с Касата, може да получите в съответната РЗОК, където има списъци с имената, адресите, телефоните и специалностите на общопрактикуващите лекари.\nОт Здравната каза напомнят също, че първоначален избор на личен лекар може да бъде направен по всяко време, извън законоустановените срокове (1–30 юни и 1–31 декември) като се попълни регистрационна форма за първоначален избор на ОПЛ. Извън регламентираните срокове нов избор на личен лекар може да бъде направен при промяна на настоящ адрес и при прекратяване на договора на личния лекар. Когато здравноосигурено лице пребивава в друго населено място за срок <u>д</u>о 1 месец и се налага да получи медицинска помощ, може да се обърне към всеки общопрактикуващ лекар за съдействие. В такива случаи НЗОК заплаща на общопрактикуващите лекари за инцидентно оказана медицинска помощ на лица, които не фигурират в пациентските им листи. За да не заплащат пациентите нищо друго, освен потребителска такса, е необходимо да представят здравноосигурителната си книжка.


Автор: Екип Plovdiv24.bg 13:22 / 31.01.2019 Коментари (0) 10116\nДисциплинарно уволнение е наложено на служител от състава на ОД МВР Пазарджик. През месец декември в национална медия бе излъчен репортаж за възникнал скандал в района на бензиностанция с участието на младши-автоконтрольор от Районно управление - Велинград. В тази връзка директорът на ОД МВР Пазарджик разпореди извършването на незабавна проверка, като материалите от нея са докладвани и на прокуратурата.\nСпрямо униформения е образувано дисциплинарно производство за извършеното от него грубо нарушаване на етичните норми за поведение на държавните служители в МВР. След приключване на производството със заповед на директора на ОД МВР Пазарджик старши комисар Йордан Рогачев на полицая е наложено най-тежкото дисциплинарно наказание - уволнение“. Това съобщиха днес от пресцентъра ОДМВР-Пазарджик.


Нямало хормони и антибиотици в българското пилешко – ZDRAVEN.BG\n17/11/2017 екип на Здраве и Красота Храни 0\nКак вредят хормоните и антибиотиците в пилешкото месо?\nПилешкото месо е продукт, за който има много съмнения и твърдения, че е третиран с медикаменти, а лекари са препоръчвали да се спре консумацията на пилешко при клинични проблеми с хормоните.\nПривържениците на здравословното хранене не използват вече пилешко месо, а родители не хранят с него на децата си, твърдо убедени, че в него има химия и то може да бъде вредно за здравето на човек.\nИзследване на Агенцията по лекарствата в ЕС показва, че България е на седмо място по влагане на антибиотици при отглеждането на пилета в Европа. Това обаче не означава, че ги има в крайния продукт, коментират епидемиолози. Българската агенция по безопасност на храните така или иначе отрича да е засичала антибиотици в месото на българските производители последните няколко години, с редки изключения.\nПрез ноември 2017 г. bTV направи тест на пилешко от търговската мрежа в акредитирана лаборатория на Агенцията по безопасност на храните за остатъци от антибиотици и хормони. Тестът показа, че в крайния продукт няма антибиотици и хормони. Екипът на bTV обаче не уточнява от кой български производител е тестваното пилешко месо.\nЗлоупотребата с антибиотици води до резистентност и по-голяма смъртност при хората, защото лекарствата спират да действат срещу инфекции, причинени от вируси и бактерии.\nСнимка: Раул Перез


Спортекс Fire 6бр Sportex в икономичка опаковка - 4.45лв : БГДрогерия, Цена и поръчка по интернет!\nНачало Презервативи Презервативи Презервативи Спортекс Fire 6бр Sportex в икономичка опаковка\nИкономична опаковка презервативи Спортекс Fire\nПрезервативите Fire са релефни лубрикирани презервативи, релефът ще увеличи осезаемо удоволствието.\nSportex Fire - релефни презервативи.\nSportex Fire - 6 броя презерватива на промоционална цена в икономична опаковка.\nОнлайн поръчка за Спортекс Fire 6бр Sportex в икономичка опаковка, цена 4.45 лв., можете да направите още сега. Ако вземете поръчката си от офис на Еконт, куриерската услуга ще бъде още по-ниска!\nУведоми ме при новини за Спортекс Fire 6бр Sportex в икономичка опаковка


Почитаме Св. Иван Рилски - отшелник и общественик\n19 октомври 2016 г., 08.43 ч.\nМоже би без св. Ивана и други такива като него не би имало днес български народ. Тая смела мисъл нека никого не учудва, защото логиката на фактите довежда до нея…\nВярващите единодушно го почитат като вечно бдящ небесен покровител на България!… Защото св. Иван със своя подвиг, роден от велика любов към Бога и от послушание към Божията воля, не само себе си спаси и съвременниците си настави в пътя на спасението, но и безчислените поколения след себе си предпази от отчаяние в най-тежките минути на религиозен упадък и национално униние – след толкова тежки премеждия и народносни катастрофи – изведе на спасителния бряг на националната самобитност и независимост.\nКакви велики плодове роди свети Ивановата беззаветна любов към Бога! С изпълнението на първата и най-важна Христова заповед Рилският пустинножител доби огромни благодатни сили и можа да понесе един цял народ върху плещите си, да преведе през много изпитания и беди… С това свети Иван Рилски се явява пред днешния изследовател на живота и значението му не само като велик пустинножител, но и като велик общественик. Колкото и парадоксално да звучи това, фактите го доказват. Някои, може би, ще се усмихнат и ще свият рамене като чуят, че св. Иван Рилски е ценен и като отшелник, и като общественик. И, може би, в своето отшелничество и уединение в непристъпните гънки на Рила той е по-добър общественик от много други общественици из канцелариите.\nНо може ли, ще възразят някои, да се нарича общественик човек, който бяга от живота и се крие от обществото? Та тъкмо това е най-чудното – че св. Иван Рилски, тоя „беглец от света“, е един от най-заслужилите благодеятели на България! Той е избягал от света, но не от презрение към него, а от велика любов към Бога. Когато говори за любовта към Бога като за първа и най-голяма заповед, Спасителят добавя: „А втора, подобна ней е: възлюби ближния като себе си“ (Мат. 22:39). Как може да обикне ближния си като себе си някой, който не е обикнал Бога и Божиите заповеди от всичката си душа? Любовта към ближните не е природен закон, за да може всеки да я има в сърцето си. Какво прочее ще подтикне един човек-егоист да възлюби всеотдайно чужди нему хора?… А който е обикнал Бога от цялото си същество, неминуемо започва да обича и ближните си като себе си, защото заповедите на обичния Бог изискват това. Ето, примерът на св. Ивана отлично доказва правотата на нашите мисли. Неговата изумителна любов към Бога го довела в края на краищата до жертвена любов към ближните и до най-безкористна служба на народа. Кой друг е дал толкова на България, колкото св. Иван Рилски?\nНо, казват, той се е отделил от обществото! Побягнал е от народа! Каква любов към народа е проявил в това? Вярно е, той е избягал от народа, но не поради мизантропия. Той е побягнал от света, за да не се зарази от пороците му. Побягнал е от света, за да се сдобие с добродетелите на съвършенството, та с тях да послужи на народа си. Побягнал е от света, за да дойде по-близко до Бога, та, застанал пред престола Му, повече милост и благодат да измоли за света. Защото в края на краищата светът не е нещо самостоятелно, а зависи от Бога. Ето такова е мистичното значение на „бегълците от живота“ за живота! А ние, които не сме „бегълци от живота“, какво даваме за живота? – Пороците си, недостатъците си, слабостите си, с които го отравяме и правим още по-тежък и непоносим…\nСтранен е пътят на светците! Те са устремени към небето, но с туй обогатяват земята! Техният път е подобен на пътя, който изминава водата. Представете си, че навред по земята е страшна суша. Пръстта е пропукана от палещото слънце. Дъжд не е валял от месеци. Никаква роса не пада по растенията. Вода е останала само в моретата, езерата и реките. Но, вместо оттам да се излива върху жадната земя, водата във вид на пара побягва към небето. Каква несъобразност в природата! – би рекъл прибързаният в умозаключенията си наблюдател. Но всъщност не трябва ли тъкмо така и да стане? Водата трябва да се изкачи във вид на пара на небето и да образува там големи дъждоносни облаци, за да може оттам като дъжд да падне равномерно навсякъде по земята, дето е нужна нейната животворна влага.\nЕто такъв е пътят на светците… Светците бягат от света, за да не се заразят от пороците му, търсят Бога, за да придобият заповяданото от Него съвършенство и чак тогава като небесни облаци обръщат поглед към жадната за небесна влага земя и почват да разливат над нея велика Божия благодат.\nПрез времето на св. Ивана е имало много големци в България – боляри, висши сановници, държавници, пълководци и общественици. Но те всички са окончателно забравени, тъй че дори и имената им не се знаят… А тоя отшелник , който жив отиде да се погребе в дебрите на Рила, той пустинник, който имаше равноангелен живот, но бягаше от човешката прослава и до днес не може да се отърве от величанията и лаврите, които от всички страни се трупат върху светия му лик…. И всичко това идва да докаже, че народът по свои пътища чувствува какво значат светците за човечеството. Да, велико и неоценимо е значението на светците за живота в тоя грешен свят. Светците са невидимите стълбове, върху които се крепи светът. Те са връзката между небето и земята.\nЦелият свети Иванов живот и подвиг е едно дивно тържество на духа над материята, и едно потвърждение за библейската истина за приоритета на духовното над плътското. Но странно! По неизповедимите Божии пътища, презрял тялото си, св. Иван и него увековечи, и стана с нетленните си мощи живо доказателство за възкресението на мъртвите от гробовете, което има да се сбъдне преди Второто пришествие.\nкнигата на архим. Серафим (Алексиев) “Свети Иван Рилски и значението му за българския народ”\n02.04.2020 г., 16:55 ч.


Статии с етикет: айран\nБлизо 20 участници премериха сили в атрактивни състезания в Момчиловци по време на Третия фестивал на киселото мляко. Надпреварата бе за най-бързо изяждане на буркан кисело мляко и най-бързо изпиване на литър айран. Млякото за състезанието бе осигурено от местни производители. В състезанието се включиха и малки и големи, заради което в последния момент бе променен регламента. Журито реши да връчи две награди за победител- и при децата и при възрастните.\nПри надпиването н айран първенци станаха 10-годишният Филип Левтеров от Варна и Николай Иванов от София, при възрастните.


Кърджали. Шампионатът по водомоторен спорт започва с първи кръг на водното огледало в Кърджали. Събитието е в рамките на Кърджали воден Фест, заедно с Балканската купа по джет ски 2019. Това съобщи за Радио "Фокус" Tодор Христов, главен секретар на Българска федерация по водомоторен спорт, която е oрганизатор на двете събития заедно с местния клуб „Александър Петров – Йошката“ и с подкрепата на Община Кърджали и кмета Хасан Азис.\nДвете състезания се провеждат паралелно на язовир „Студен кладенец“ при Широко поле и в Кърджали на водното огледало. „За първи път пробвахме Балканска джет ски купа състезание през 2017 година на язовир Кърджали и бяхме много обнадеждени от помощта, която имаме в Кърджали от логистиката, от удобствата, от гостоприемството и съдействието от всички държавни и местни структури. Заради това се решихме на такава голяма крачка - кандидатствахме в Международната федерация за кръг от Балканска купа и вече втора година ще го провеждаме, като се увеличава постоянно броят на участниците. Интерес имаме от 4 държави до момента, очакваме още да се запишат от Турция. Над 50 състезатели са записани до сега, най-много представители има от България, следват от Румъния седем представители, от Гърция - шест, сърбите са 4, един от Македония и един от Унгария. Смятаме, че ще бъде голяма атракция, тъй като много известни имена ще участват“, каза секретарят на Федерацията по воден спорт Тодор Христов. Сред имената прави впечатление шампиона на Гърция Никос Флорос, европейския шампион по свободен стил (Free Style) Дени Делиман от Румъния и българските шампиони Александър Петров – с осма позиция на Световното първенство, Валери Михалев и Христо Щърбанов. Атракция ще бъдат и шестте дами в женския клас-пет от България и една от Сърбия. В класа на най-малките “Junior” са записани осем участници от България и Румъния. Местният клуб „Кинекс Рейсинг“ отново ще участва с трима състезатели – Стоян Топалов и Николай Николов при експерт класовете и Даяна Топалова при жените. Най-добрият български пилот с Балканска и вицешампионска титла от европейските шампионати Кристиян Киров този път ще бъде Директор на състезанието, каза Тодор Христов, главен секретар на БФВС.\nДо този момент участие за Първи кръг по водомоторен спорт са записали над 40 лодки от България, като най-голямата атракция са "кралския клас" F 500, развиващи над 180 км/ч по водното огледало. Най-изявеният български пилот в този клас е Николай Сурков-Никси с много международни отличия, както и Милен Маринов от Ряхово и Кирчо Киров от Варна. При по-младите ще вземе участие Виктор Любенов от Тутракан, завоювал подиум в Европейското първенство в Италия преди месец. Гонките ще бъдат в два дни - 22 и 23 юни, след 10.00 часа сутринта на Водното огледало под манастира „Св. Йоан Предтеча“ срещу КАТ, а официалното откриване ще бъде в събота след 19.00 часа с концерт на рок група Olden beat от Кърджали, богата програма и атракции, както и пиротехническо шоу със звук и светлина. Финалните серии и награждаване са в неделя след 10.00 часа на същото място.


25.04.2020 11:12 243 Коментари: / Добави коментар Източник: БГНЕС Редактор: Величка Ачева Свят\nДатски учени установиха, че при човек, който пие кафе, се изменят вкусовите рецептори. Сладкото започва да се усеща като по-сладко, а горчивото става не толкова горчиво. Резултатите от изследването са публикувани в списание „Foods“.\nИзследователи от университета в Орхус са направили анализ на хемосензорната чувствителност при хора, пиещи кафе, за да установят дали напитката се отразява на вкусовите рецептори и обонянието.\nВ проучването участвали 156 доброволци, чиито вкусови усещания и обоняние били проверени преди и след употребата на кафе. Станало ясно, че кафето не влияе на обонянието, но не и на вкусовите възприятия.\nСлед употребата на кафе хората стават по-чувствителни към сладките неща и по-слабо чувствителни към горчивите, установили учените.\nЗа да се изключи влиянието на кофеина, експериментът бил повторен и с безкофеиново кафе, но резултатите останали същите.\nПредполага се, че ефектът се дължи на съдържащите се в кафето горчиви съставки. Това обяснява и защо любителите на кафе предпочитат тъмен шоколад. Вкусът му става много по-мек, защото горчивият вкус е притъпен, а сладкият се е повишил.\nАвторите на изследването подчертават, че влиянието на кафето върху вкусовите рецептори при всички доброволци е било краткосрочно и промяната е отчетена единствено по времето, докато са го пили.\nТе смятат, че данните от проучването могат да помогнат за съзнателното намаляване на захарта и калориите в храната, което ще е полезно за хората с наднормено тегло и диабет.\n02.06.2020 18:36 1095\n02.06.2020 18:07 649\n02.06.2020 18:07 339\n29.05.2020 18:14 1049 Бизнес\n30.04.2020 18:42 2030 Бизнес\n15.05.2020 11:07 365 Общество\n08.05.2020 11:37 1350 Общество\n01.06.2020 18:11 184 Свят\n31.05.2020 14:52 225 Свят\n31.05.2020 12:18 234 Свят\n30.05.2020 10:13 225 Свят


ЛАСК Линц- Бешикташ > 16.08/20:45 – Златни Прогнози – Форум\nЛАСК Линц- Бешикташ...\nЛАСК Линц- Бешикташ > 16.08/20:45\nАвтор на темата 16.08.2018 2:40\nПрогноза: КР"2"- Бешикташ\nАнализ: Безспорно по класният отбор е грандът от Истанбул. След домакинската победа с 2-1 в местното първенсто. Днеска Бешикташ се изправя с не толко амбициозният отбор от Австрия. Очаквам наставникът Гюнеш да пусне звезите си които ги пазаше за точно тоя мач. Това са Куарешма, Вагнер Лов, Адриано, Негредо и др. Няма какво да кажа за домакините освен че им куца нападението и финалният завършек. Във техните два мача в първенстото първият завърши 0-0 със Ст. Полтен, а вторият много измъчано като гост на Адмира с 0-1 гол в продълженията. Очаквам мотивиран Бешикташ като поне 2 гола да обележат на домакините. Твърдо победа за Орлите.


Бетаимун капс. х 30 Хелт Ейд / Betaimune caps. Health Aid, цена | Vivarti.bg\nимунна система, имунитет, Q10, грип, антиоксиданти, ресвератрол, настинки\nБетаимун на Хелт Ейд\nе формула съдържаща мощни антиоксиданти - Ресвератрол, Q10, екстракт от борова кора, съчетани с витамини A, C, E, Селен, Цинк и Цитрусови биофлаваноиди - за оптимална имунна подкрепа.\nБетимун и вирусите:\nСъставките на БЕТАИМУН подпомагат организма да се справи по-бързо с вирусите.\nПроучвания с екстракт от кора на бор (пикногенол) показват значително съкращаване на времето за боледуване.\nАнтиоксидантното действие намалява оксидативния стрес по време на боледуване.\nБиофлавоноидите освен като антиоксидант се използват за намаляване на възпалителните процеси в организма, които съпътстват и всяко едно вирусно заболяване.\nБетаимун на Хелт Ейд е подходящ за:\nХора, които са изложени на замърсена среда;\nХора, които искат да си осигурят оптимално здраве;\nХора, които искат да поддържат младостта си и искат да забавят процеса на стареене.\nМлади и здрави по-дълго? Да, възможно е. Ето как...\nВероятно сте чували за антиоксиданти и свободни радикали. Антиоксидантите се появяват често в дискусиите за добро здраве и профилактика на заболяванията.\nТези мощни вещества, които се извличат предимно от пресните плодове и зеленчуци, които консумираме, забавят (и в някои случаи дори предотвратяват) окисляването на други молекули в тялото. Предимствата на антиоксидантите са много важни за доброто здраве, защото ако свободните радикали останат незасегнати, те могат да причинят различни заболявания, както и хронични заболявания.\nУвеличаването на приема на антиоксиданти е от съществено значение за оптималното здраве, особено в днешния замърсен свят. Увеличаването на приема на антиоксиданти може да ви помогне да осигурите допълнителна защита на тялото срещу:\n• Проблеми с паметта\n• Проблеми с имунната система\nИзследвания показват, че благоприятното действие на антиоксидантите се увеличава, когато се употребяват заедно. Но практически е невъзможно чрез храната всекидневно да си набавим необходимито разнообразие и количество антиоксиданти. Например пикногенол е един от най-популярните и силни антиоксиданти. Извлича се от кората на бял бор :)\nБЕТАИМУН - Антиоксидантна имунна защита с 13 ключови съставки за силна имунна система:\n- ВИТАМИНИ И МИНЕРАЛИ:\n- А, Д, Е, Ц, Цинк, Селен, Мед\n- екстракт от черна боровинка\n- цитрусови биофлаваноиди\n- екстракт от кора на бор (пикногенол)\nНАТУРАЛНИТЕ СЪСТАВКИ В БЕТАИМУН ХЕЛТ ЕЙД:\nЧерните боровинки са изключително богати на антиоксиданти – едно от най-високите нива сред всички плодове и зеленчуци.\nОтделно, антиоксидантите в боровинките, и по-специално антоцианините, намаляват рисковите фактори за сърдечни заболявания, понижават нивата на лошия холестерол и кръвното налягане.\nКоензим Q10 помага за генерирането на енергия в клетките ни.\nНашето тяло произвежда CoQ10 естествено, но производството му намалява с възрастта. За щастие, можем също да получим CoQ10 чрез добавки или храни.\nПриемът на CoQ10 може да помогне за възстановяване на оптималните нива на производство на енергия, да намали окислителните процеси и да подобри сърдечната функция, като всичко това може да помогне за лечение на сърдечна недостатъчност.\n- Може да подобри инсулиновата чувствителност и регулира нивата на кръвната захар;\n- Играе ключова роля в защитата на ДНК, силно свързана с профилактиката на рака;\n- Подпомага фертилността;\n- Запазва младостта на кожата и се бори с бръчките;\n- Може да намали честотата на главоболие;\n- Подпомага паметта.\nСЪСТАВКИ Бетаимун Хелт Ейд:\nСредно съдържание в 2 капсули Бетаимун:\nВитамин A (2666 iu) 800 μg\nВитамин D (1000 iu) 25 μg\nВитамин E (90 iu) 60 mg\nСелен 400 μg\nКоензим Q10 (CoQ10) 20 mg\nБета каротен 6 mg\nЕкстракт от кора на бор\n(5:1, еквивалентен на 500 мг кора на бор на прах,\nстандартизиран до 64 мг проантоцианидини) 67 mg\n(стандартизиран до 3,5 мг антоцианозиди) 19 mg\nЕкстракт от червено грозде (богато на ресвератол) -\nстандартизиран до 14 мг полифеноли 23 mg\nобвивка на капсулата (желиращ агент - желатин, овлажнител - глицерол, пречистена вода, естествен оцветител - черен железен оксид), пълнител (масло от соя), емулгатор (пчелен восък, лецитин).\nНе съдържа глутен, пшеница, царевица, нишесте, захар, сол, изкуствени оцветители, консерванти и овкусители.\nКапсулите Бетаимун са уникална комбинация от добре познати мощни антиоксиданти, витамини и минерали, които могат да повлияят благоприятно работата на имунната система. Съдържащите се в Бетаимун антиоксиданти играят ключова роля в защитата на организма от свободните радикали, които могат да увредят клетките и тъканите. Продуктът може да подпомогне работата на имунната система, да окаже подкрепа на хора, които живеят в замърсена среда, както и да повлияе благоприятно общото състояние на организма и процесите на стареене.\nДОЗИРОВКА Бетаимун Хелт Ейд:\nВъзрастни и деца над 12 години - по 2 капсули дневно с храна.\nHealth Aid / Хелт Ейд\nБетаимун Хелт Ейд се предлага в опаковка от 30 капсули.


Музика в новo измерениe: Tokyo на Рут Колева - музика - GoGuide.bg\nТя вдъхновява с гласа си, кара ни да се осмеляваме с действията си и винаги ни изненадва с музиката си. Тя е Рут Колева, която често разказва това-онова за родните артисти и техните проекти на читателите на Go Guide, и за да е честно, и ние ще ти разкажем това-онова за нейната последна музикална експресия.\nИмето й е Tokyo. И днес е официалната премиера на видеото в YouTube. То съответно е заснето из улиците на японската столица. В рамките на три дни Рут, режисьорът и камерата се разхождат и преживяват хилядите гледки на това космическо място.\nТова е парче, което прелива от чувства и отразява емоционалното състояние на Рут, точно в този момент от живота й. Името на песента е свързано метафорично с това, какво е градът и какво е нашият вътрешен свят. Two worlds collide - както в една връзка два свята се сливат в блаженство и хармония, така Токио е олицетворение на това, как Изтокът среща Запада, технологията среща традициите, темпото среща спокойствието.\n"You are everything I want" е личното послание на певицата към някой, който, макар и разбил сърцето й, я мотивира да направи нещо толкова добро като тази песен.\nЗамечтаните вокали те карат да слушаш със сърцето и биват забелязани от британския композитор и продуцент Марк Ронсън и световни медии като Radio 1 Lebanon, BBC, Pitchfork, Purple Melon и kaltblut-magazine.\nПрез следващите месеци Рут я очакват турнета в САЩ и Австралия, но преди да замине отвъд Океана, можеш да я видиш на сцената на Зала 1 на НДК, където заедно със цял симфоничен оркестър ще ни даде възможността да се докоснем до тази най-висша форма на музикално изпълнение. Билети можеш да си купиш от тук!\nОще нещо добро за слушане!\nПредишна статия Прероденият шедьовър на Adidas, който може да бъде твой Следваща статия Пет сериала, които да гледаме през февруари\n… трябва си и сценично поведение, трябва си и акъл\n3 нетипични събития, които да направиш като подарък на близък човек


Начало | География | Амазонка – най-голямата река в света\nЮжна Америка е континент, по-голямата част от който се намира в южното полукълбо. Източните брегове се мият от водите на Атлантическия океан, а западните-от тези на Тихия океан. Континентът се пресича от Екватора. Площта му е 17 819 000 кв.км. Към 2005 г. населението е наброявало 380 000 000 души. Държавите на континента са 12. Тропическите гори на Амазонка, известна също и като Амазония, е една от най-големите природни ресурси в света. Тъй като тук има много и разнообразна растителност, Амазония често е наричана и "белите дробове на нашата планета". И има защо, около 20 процента от кислородна на Земята се произвежда именно в тези тропически гори. Тропическите гори на Амазонка е огромен регион в екваториалната част на Южна Америка. Амазония се простира от Андите на запад до реките Токантинс и Парнайба на изток и от река Гуавире (в Колумбия), на юг от река Ориноко и Гвианското крайбрежие на север до Боливийските Анди и Мато Гросо на юг. Името си тези гори получават от името на река Амазонка – жизненаната сила на горите.\nДа си представите Амазонка е почти толкова трудно, колкото и безкрайността. Разумът се обърква, като не намира границите ѝ. Река Амазонка е дълга 6800 км. Реката извира от река Укаяли, разположено на около 5 километра надм. височина в перуанските Анди. От него води началото си река Мараньон, която се счита за началото на Амазонка. След това реката се вие из най-голямата равнинна област на Земята – Амазонската низина. Тя протича през район с екваториален климат и постоянните дъждове я превръщат в най-пълноводната река в света. Всяка секунда Амазонка влива над 1 млн. куб. м. в Атлантическия океан. В нея се вливат над 15 000 реки, 30 от които са по-пълноводни от река Дунав. Амазонка образува най-могъщата речна система в света. Също така през 2005 година тя е обявена за най-дългата река в света. Това е установено от пътуващ спътник, който изследвал нивото и дължината на река Амазонка. Установило се е че Амазонка е по-дълга от река Нил, която е дълга 6700 километра. Река Амазонка започва в перуанските Анди и криволичи на изток над северната половина на Южна Америка. След това се среща с Атлантическия океан около Бразилия. Нейният водосборен басейн обхваща 2,722,000 милиона квадратни мили и се намира в страните от Бразилия, Колумбия, Перу, Венецуела, Еквадор, Боливия и Гвинея. Шестнадесет процента от цялата речна вода в света тече през делтата на Амазонка. Двадесет и осем милиарда галона вода се вливат в Атлантическия океан, на всяка минута, като по този начин реката разреждане солеността на океана за повече от 100 мили навътре в морето. Горите на Амазонка, заедно с реката са дом на най-високо ниво на биологично разнообразие в света.\nАмазония получава около 9 метра дъжд всяка година. Петдесет процента от това се връща в атмосферата чрез листата на дърветата. Повечето от водите на река Амазонка идва от годишното снеготопене високо в перуанските Анди. Между юни и октомври, нивото на водата се покачва значително. Преди около 15 милиона години, река Амазонка е текла на запад в Тихия океан. Но когато територията на Южна Америка се премества в друга тектонична плоча, Андите бавно се издигат и блокират потока на реката. Така преди около 10 милиона години реката намерила своя път на изток към Атлантическия океан. Освен това Амазонка е толкова широка, че когато човек застане на единия и бряг не може да види другия. В устието си реката е широка над 350 км. Много широк е района, където в Амазонка се влива река Рио Негро. Река Амазонка притежава най-големият водосборен басейн в света, чиято площ е над 7 милиона кв.км., т.е. колкото Австралия. Най-големите притоци на "великата река" са Рио Негро, Мадейра, Топажос, Япура и др. Особено значителен приток е Рио Негро, който се влива край Манаус. Името на Рио Негро (в превод от испански Черна река) идва от факта, че водите на реката изглеждат черни, макар че са изключително чисти. Цвета им се дължи на водните растения в нея и обитаващите я микроорганизми. Това е една от най-пълноводните реки в света. Мястото, където черните води на Рио Негро се вливат в светлите води на Амазонка представлява истинско зрелище, което местните индианци наричат "Сватбата на реките".\nТази огромна река носи и най-големите наноси на света, вследствие на които се е образувал най-големият наносен остров на Земята Маражо, който на площ е колкото Швейцария. В тази си част реката е широка над 350 км. Тя сe влива в Атлантическия океан толкова голямо количество вода, че образува своеобразно сладководно езеро насред океана, разпростиращо се до над 500 км. от делтата.\nАмазонка е най-голямата река в света. Някои от животните, които правят дома си тук, са речни видри, сладководни речни делфини, костенурки, пирани, ламантини, електрически змиорки и забележителната гигантска риба.\nИмето Амазонка получава по името на митичното племе на амазонките, които били живели на нейните брегове и описани от пътешественика Карбахал. Местните индианци наричат реката „Парана-Тинг”, което в превод означава „Кралица на реките”. Първият европеец, който достигнал Ориноко е Винсенте Пинсон. Той достигнал по море до устието на Амазонка, навлязъл навътре по река на 80 км и помислил, че това е слаководно море. Той кръстил реката със сложното име „Рио Санта Мария де ла Мар Дулсе” — „Реката на Света Мария – Море на прясната вода”. Първи прави плаване по реката Франсиско Ореляна от групата конкистадори на Гонсало Писаро през 1541-1542 г.. Група испански конкистадори начело с Ореляна тръгнали да търсят храна, се спуснали по течението на Амазонка, но не могли да се върнат по обратния път поради силното речно течение. Преминали чрез много премеждия и достигнали до Атлантическия океан. За 8 месеца изминали 6 000 км на примитивен плавателен съд, без храна, без карта, в условията на враждебност от местните индиански племена. Освен това в река има гигантски змии, пирани, речни акули и т.н. При устието на река Тромбетас отряда на Ореляна води битка с войнстващи индианци. Испанците били поразени от това, че в първите редици на сражаващите се индианци имало полуголи жени, въоръжени с лъкове. Това напомнило на испанците за античният мит за жените-войни, наричани амазонки. Това дало повод реката да бъде наречена Амазонка, макар че Ореляна я нарича „Ел Рио Мар”, т.е „Реката море”.\nОгромна част от съвременната храна произхожда от горите на реката\nМоже би не знаете, но около 90% от храната, която ядат хората днес, произхожда от горите на Амазонка. Макар днес голяма част от културите да се отглеждат в други страни, повечето от тях могат да се видят в диво състояние в дъждовните гори на Южна Америка. Такива са какаото, от което се прави шоколад, бананите, царевицата, оризът, картофите, но те са само малка част от общата бройка.\nУнищожаваме дъждовните гори с притеснителна скорост\nПовечето хора са наясно с опасността от унищожение на дъждовните гори на Амазонка, които произвеждат огромна част от кислорода на планетата. Малко обаче са наясно точно с каква скорост го правим. За секунда изчезват около 4000 кв.м. от джунглата, което е с приблизителни размери на футболно игрище. Обикновено причината за това унищожаване са компании, които имат нужда от повече обработваема земя. Тъй като обаче земята се изтощава твърде бързо, често се налага фермерите да се местят в друга част на гората, като продължат с изсичането на дърветата. Ако хората продължат с тази скорост унищожаването на амазонската джунгла, тя може да изчезне след 40 години.\nАмазонка е основно средство за транспорт\nМакар в Европа и Северна Америка най-развит да е транспортът с автомобили, влакове и самолети, в някои южноамерикански страни река Амазонка е основно средство за транспорт. Тъй като в втора по дължина на планетата, тя предлага огромни възможности за плаване в Бразилия, Еквадор, Колумбия, Боливия, Венецуела и Перу. Реката свързва държавите и улеснява търговията между тях.\nРеката е дом на кръвожадната пираня\nВ река Амазонка можете да видите кръвожадните пирани, които плуват на стада и могат да изядат за минути средно голямо животно. Пиранята не е единственото опасно същество във водите на реката. В по-плитките зони се крие огромната анаконда, която може да нападне животни с големината на коза.\nДолната част на джунглата е много тъмна\nКогато си представите Амазонка, вероятно в ума ви изплува образът на тропическа растителност, много слънце и горещина. Може би ще се изненадате от факта, че дъждовните гори на реката са толкова гъсти, че в много зони в долната им част цари почти непрогледна тъмнина. Дърветата и зеленината в основата на джунглата пропускат едва 1% от слънчевата светлина.\nОгромната площ на реката е оформена основно от по-малки притоци, които се вливат в главната водна артерия и се изливат в Атлантическия океан. Амазонка има повече от 1000 притока, като почти 20 от тях са по-дълги от 1400 километра. Това е приблизително дължината на река Мисисипи, която е една от най-големите реки в Северна Америка.\n25% от лекарствата идват от амазонските дъждовни гори\nНе само огромна част от храната, но не малка част от лекарствата, които употребяваме, произхождат от горите на река Амазонка. 25% от лекарствата, които се употребяват от традиционната медицина се произвеждат от растения, които виреят в дъждовните гори на Южна Америка. Джунглата обаче е съвсем слабо проучена и макар да е странно, едва 1% от растенията в нея са добре познати на учените като лекарствени средства.\nАмазонската джунгла е най-старата на планетата\nОсвен всички останали интересни факти, оказва се, че джунглата на Амазонка е вероятно най-старата на планетата. Макар да не се знае с точност и сигурност, учените смятат, че дъждовните гори покрай реката са на възраст 100 милиона години.\nМилен Бориславов Костов, 13 г.,\nТечението до устието на река Амазонка?\ndara arishtieva, 12 г.,


април 6, 2022 – НА БРЕГА\nТри версии за катастрофата с военния камион край Граматиково\neditor — април 6, 2022 comments off\nПо три версии работят разследващите катастрофата с военен камион, станала вчера между селата Резово и Граматиково, съобщи полк. Христо Тинев – военно-окръжен прокурор на Сливен. Първо разследващите ще констатират дали има виновно...\tRead more »\nПървият чартърен полет с туристи каца в Бургас на 10 април\nПървите 34-ма израелски туристи ще пристигнат с чартърен полет на 10 април на бургаското летище и ще бъдат настанени в курортния комплекс Слънчев бряг. След тази дата до края на април чартърните...\tRead more »\nБотаническата градина на БАН ще гостува на „Флора 2022“\nВ дните от 29 април до 8 май Бургас отново ще бъде град на цветята. Вече над 90 изложители заявиха своето участие във „Флора 2022“. Те са производители и вносители на цвята,...\tRead more »\nУкраински художник откри изложба „Портрети” в Бургас\nИзкуството като контрапункт на войната Украинският художник Волдемир Сторозум представи за първи път в Бургас изложбата си „Портрети“. Изпълнена в техниката „интарсия”, експозицията съдържа 19 портрета на известни творчески личности от Украйна...\tRead more »\nМладежка надпревара популяризира зад граница подвига на България за спасяването на евреите Две авторитетни журита ще оценяват литературните творби Изтече крайният срок за включване в Деветия международен литературен младежки конкурс „Който спаси...\tRead more »


Катино мезе – Gusto 2 Me\nХоумОсновни ястияКатино мезе\n25.01.2021 Мариана Димитрова Основни ястия 0\n„Катино мезе“ е сред шедьоврите на българската кухня. Приготвя се лесно и бързо, а резултатът е сочно и ароматно ястие, което може да поднесете и на празник. Няма да намерите една рецепта за „Катино мезе”- всеки регион си има собствена интерпретация. При всички случаи обаче резултатът предизвиква една и съща реакция: „М-м-ммм, вкусно!”\n500 гр. свински или пилешки пържоли\nНарежете на парченца пържолите и ги овкусете със сол и чубрица. Опечете ги в тава с незалепваща повърхност.\nНарежете гъбите на ленти и ги запържете в краве масло и олио като добавите към тях малко сол. Когато са готови, ги извадете с решетъчна лъжица. В нагорещената мазнина запържете брашното с разбъркване. Като порозовее, добавяте вода на части, докато се получи гъста каша.\nДобавете отново гъбите и месото с малко чубрица, черен пипер и готварската сметана.\nОставете да къкри на котлона за двадесетина минути.\nРибни кюфтета – рецепта №2


Десетки проблеми с машините за гласуване: Във Велико Търново подават само хартиени бюлетини | boulevardbulgaria.bg\nДесетки проблеми с машините за гласуване: Във Велико Търново подават само хартиени бюлетини\n10:53 - 04.04.2021\nСамо няколко часа след началото на изборния ден - в няколко градове в България има сигнали за десетки проблеми с машинното гласуване, а на места то е преустановено.\nМашинното гласуване в целия 4-ти МИР във Велико Търново е преустановено заради проблеми с машините, за които по-рано днес съобщиха от „Демократична България“. Тъй като листите на коалицията са разбъркани и това създава затруднения, гражданите в избирателния район ще подават гласове само на хартия, обявиха от ЦИК на пресконференция. Решението не е временно, а окончателно.\nГласовете на хората, които са ги подали чрез машина, ще бъдат зачетени. Ще бъде съставен частичен протокол. Преференциите също ще бъдат зачетени. В листата на ДБ първите трима кандидати са се появявали на последните три места, но вотът ще бъде зачитан по отбелязаното име, а не по номер, казаха от ЦИК.\n"Около 30 минути след първия сигнал разбрахме, че подредбата на имената на кандидатите ни в цялата област Велико Търново са сгрешени", разказа пред "Дневник" Людмила Илиева, която е кандидат за народен представител на "Демократична България".\nПри натискане на бутоните за преференции се появяват имена, които са различни от подредбата, одобрена с решение на РИК. От коалицията настояха машинното гласуване там да бъде преустановено.\nИзцяло към вот с хартия може да преминат избирателите и в област Добрич. Причината е, че в някои от устройствата там не съществува опцията „Не подкрепям никого“.\nОсвен това са разменени имена на кандидати в листите, а едно от тях се повтаря – вместо осем, има 9, съобщиха от ЦИК, цитирани от bTV. В момента комисията решава дали да прекрати използването на машините за целия МИР-Добрич.\nВ 26-ти избирателен район в София-област също е възможно да бъде спряно гласуването с машини, съобщава БТА, цитирайки информация от районната комисия. От РИК твърдят, че при няколко машини се е получило разместване на преференциите.\nВ София-град също има проблем с машините - една от тях, в 93 СУ, е паднала на земята, но след това е била поправена и машинното гласуване е продължило. В секции в Ихтиман, Златица, Своге, Сухиндол, Разград и други градове има сигнали за проблеми с устройствата.\nПри инсталирането на машините е установено, че 10 от тях не са в добро състояние и е решено, че в тези секции няма да има машинно гласуване, обявиха от ЦИК. Ако машина за гласуване се развали, тя не се подменя или ремонтира, гласуването продължава само с бюлетини. С машини тази година се гласува в 9398 секции.\n"Доколко са заработили машините за вота, ще знаем към 11 ч., когато ще можем да имаме пълна картина или обратна връзка с всяка една от районните избирателни комисии", каза пред БНР говорителят на ЦИК Димитър Димитров.\nЛидерът на БСП Корнелия Нинова защити машинното гласуване. Социалистите настояваха дълго за доставяне на машини за изборите, защото това "намалява риска от фалшификация на вота".\nМеждувременно стана ясно, че в една от секциите в Бургас са били предоставени химикали с черен, а не със син цвят, както гласят наредбите на комисията. По-късно те са сменени, а бюлетините ще бъдат зачетени като действителни, въпреки че са отбелязани с друг цвят.\nИма и няколко сигнала за агитация в избория ден, но от ЦИК казаха, че това не е в техните компетенции.\nИзборите на живо: Нинова защити машинното гласуване въпреки проблемите\nНеуредици и хаос в секциите в Турция: Българите смятат, че изборният процес се бави нарочно


INGATORP разтегателна маса, Бяло | IKEA България\nМакс. дължина: 215 см\nШирочина: 94 см\nНетно тегло: 35.59 кг\nБруто тегло: 39.30 кг\nБруто обем: 186.4 л\nНетно тегло: 13.11 кг\nБруто обем: 76.0 л\nПДЧ, Меламиново фолио, Акрилна боя, Пластмасов кант Крак/ Страничен кант:\nМасив, дърво, Акрилна боя\nМеста за сядане: 4-6. Препоръчва се употреба само на закрито.\nИзползвайки възобновяем материал като дървесината в този продукт ние избягваме употребата на фосили или изчерпаеми материали. Като използваме дървените стърготини и отпадъчната дървесина в направата на този продукт ние се възползваме от цялото дърво, а не само от стъблото. По този начин се грижим по-добре за наличните ни ресурси.\nПревръщате 4-местната маса лесно в 6-местна, като използвате включения допълнителен плот.За да удължите масата, поставете допълнителния плот. Премахва се също толкова лесно и се прибира под основния плот, когато вече не е необходим.\nБелият плот на масата има лесна за почистване, безупречно гладка повърхност.Краката и носещата рамка са изработени от солидна, здрава дървесина.


Опозицията скочи предизборно срещу ГЕРБ на сесията в парламента – СНАЙПЕР-БГ\nДепутатите се върнаха в Народното съ брание след лятната си ваканция и първото им заседание започна с декларации за приоритетите на партиите за новата пленарна сесия. Още преди да започне първият работен ден председателят Цецка Цачева увери в ефира на БНТ, че парламентът няма да спре работа по време на предизборната кампания, както искат част от депутатите. Вчера от БСП се обявиха твърдо срещу идеята две седмици депутатите да не работят.\nДнес Цачева обясни, че това няма как да стане, тъй като правилникът регламентира ваканциите и следващата е чак в дните около Коледа. Тя обаче призна, че няма как да спре изказванията от трибуната на парламента, които ще са предизборна агитация.\n„ГЕРБ успя да запази доверието, което й беше гласувано. Активно работим за гарантиране на финансовата стабилност още от първия ден“, това заяви пък председателят на парламентарната група на ГЕРБ Красимир Велчев в началото на заседанието, предаде БГНЕС.\n„На България вече се гледа като на стабилен партньор. Успяхме да привлечем чужди инвестиции, страната ни продължава да бъде с най-ниски данъци. Властта не промени ГЕРБ, възможностите, които ни даде тя, ни стимулират още повече. Макар и да не се яде, асфалтът може да нахрани много градове и села. Оказа се, че избирателите искат зад отрязаната лентичка да има детска градина, водопровод и т.н., предпочетоха го това пред вашите първи копки, които правехте, предпочитат да стигнат до Перник за 20 минути, а от центъра на София до „Люлин“ за 6 минути“, обърна се той към опозицията.\nТой посочи, че предстои внасянето на Пакта за финансова стабилност, въвеждане на диагностично-свързани групи, за да се подобри качеството на лечение, регламентиране на дистанционната работа. „Изборна година е. Наясно сме, че ще продължите да критикувате. Време е да признаете това, за което съжалявате, че вие не направихте. Ние признаваме, че за двете години управление минахме през поредица негативи, допуснахме грешки, прибързахме, водени от нагласата за спешни реформи“, каза още Велчев.\n„От 400 обещания на министрите за 2 години са изпълнени 10%. Имаме все по-неработещ парламент, от който нищо не зависи и пример за това дава министър-председателят и цялото правителство, което отсъства“, заяви на свой ред лидерът на БСП Сергей Станишев. Според него хората са се нагледали на пиар акции на министри.\n„Министрите отскачаха от морето до някой друг обект за първа копка или за инспекцийка, или за наглеждане на своите ведомства, колкото хората да не забравят, че държавата има правителство. Двамата вицепремиери пак си премериха мускулите чрез „Лукойл“. Минималната работна заплата трябваше да бъде увеличена преди повече от 1 г. Все повече зейва пропастта между вашите твърдения и това, което виждат хората“, категоричен бе бившият премиер, според когото парите в държавата са в сивата икономика и в монополите.\n„Няма по-смешен лозунг от „Градим България“. Ограбихте резерва на НЗОК, ограбихте бизнеса, ограбихте пенсионните фондове, изядохте почти половината от фискалния резерв. БСП заявява, че не ни е страх от вас. Ще се борим за промяна на този порочен кръг, който вие създавате“, заяви още Станишев.\nЛидерът на СДС Мартин Димитров пък каза от трибуната, че премиерът Бойко Борисов иска да подражава на управлението на Тодор Живков. Според него ясен сигнал за това е включването на личен представител на премиера в комитета за честване на 100-годишнината от раждането на бившия комунистически ръководител на България, когото хората наричаха Тато. Той определи като тежко падение за една партия, която се определя като демократична и изповядва десни ценности, подобно решение.\nДимитров сравни честването на Живков с честване на Адолф Хитлер в Германия, на което да присъства представител на управляващата дясна коалиция на канцлера Ангела Меркел.\nЛютви Местан от ДПС пък каза, че изборите вече са манипулирани и доказателство за това са актовете на ЦИК за сформиране на общинските избирателни комисии.\n„В много общини ГЕРБ си присвояват и председателското и заместник-председателското място в ОИК. Особено скандални са заповедите на кметове на ГЕРБ, с които се закриват съществували с години избирателни секции в кварталите в малцинствено население“, добани той.


Жители на Мадара към Румен Радев: Искаме референдум за президентска република! - RADIAN.BG aвторски поглед на събитията\nНачална Водещи Жители на Мадара към Румен Радев: Искаме референдум за президентска република!\nЖители на Мадара към Румен Радев: Искаме референдум за президентска република!\nПрезидентът беше посрещнат в центъра на Мадара с хляб и сол\nИскаме референдум за президентска република! Това заяви пред държавния глава Младен Станев от шуменското село Мадара, а изявлението му предизвика овации сред десетките местни хора, дошли да посрещнат Румен Радев.\n„Какво трябва да се направи, за да има референдум за президентска република?“, продължи да настоява Станев и обясни на висок глас: „Трябва да има референдум, иначе не можем да излезем от това блато, не можем да се освободим от тази хунта“. Хората разчитат на вас!, обърна се Станев към президента.\n„За да разчитат хората на мен, трябва да уважаваме законите. Ако искаме да имаме справедлива държава, не можем да го правим извън закона. Имаме конституция, имаме закон за референдумите и трябва да се постъпи според тези закони, там е написано ясно при какви условия се свиква референдум“, отговори Румен Радев. И подчерта: Силата е в народа, така че каквото народът каже, това трябва да бъде.\nДържавният глава беше посрещнат с хляб и сол на центъра на Мадара, а десетки хора го очакваха, за да говорят с него или да си направят снимки за спомен.\nПрезидентът в Мадара\nЗаедно с кмета на селото Неделчо Неделчев, президентът разгледа Голямата и Малката пещера и Мадарския конник.\nРумен Радев разгледа Голямата пещера\nПосетители на конника си правят снимки с президента\nОбщинският кмет Любомир Христов не присъства на срещата с президента. Христов е бил поканен, но заявил, че има неотложен ангажимент, обясниха сътрудниците на държавния глава в отговор на въпрос защо отсъства кметът на община Шумен.\nС посещението на Румен Радев в Мадара завърши двудневната визита на президента в Шуменска област. Вчера държавният глава посети Нови пазар, Плиска и Каспичан.\nПредишна публикацияСексът без маска и карантина в картините на Анри Кулев\nСледваща публикация112 нови случаи на Covid 19 за последното денонощие


Как се стига от центъра до Кат София - град ? :: BG-Mamma\n22 747 членове\n> Как се стига от центъра до Кат София - град ?\nКак се стига от центъра до Кат София - град ?\n6 255 прегледа 10 отговора Още\n0 Потребители и 1 Гост преглежда(т) тази тема. Как се стига от центъра до Кат София - град ?\nСофияМнения: 1 165\tSnoopi\tЕнтусиаст\tКак се стига от центъра до Кат София - град ?\t♥0\nпн, 18 юни 2007, 23:11\tМалко помощ как да стигна до Кат, че нещо се оплетох. 413 върви ли там? Благодаря ви! Цитирай\tRe: Как се стига от центъра до Кат София - град ?\nв ябълковата градинаМнения: 1 654\tГрушенка\tПотребител\tRe: Как се стига от центъра до Кат София - град ?\t♥0\nпн, 18 юни 2007, 23:14\t#1\nС 280 от Университета Цитирай\tRe: Как се стига от центъра до Кат София - град ?\nsofiaМнения: 5 140\tСинеоч♥\tРегистриран\tRe: Как се стига от центъра до Кат София - град ?\t♥0\nпн, 18 юни 2007, 23:19\t#2\nВърви 413 до КАТ. Цитирай\tRe: Как се стига от центъра до Кат София - град ?\nСофияМнения: 1 165\tSnoopi\tЕнтусиаст\tRe: Как се стига от центъра до Кат София - град ?\t♥0\nпн, 18 юни 2007, 23:23\t#3\nБлагодаря много Цитирай\tRe: Как се стига от центъра до Кат София - град ?\nГост\tRe: Как се стига от центъра до Кат София - град ?\t♥0\nпн, 18 юни 2007, 23:23\t#4\nЦитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ. Цитирай\tRe: Как се стига от центъра до Кат София - град ?\nпн, 18 юни 2007, 23:26\t#5\nЦитат на: merzavec в пн, 18 юни 2007, 23:23Цитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ.Не е ли малко преди ЦУМ? Цитирай\tRe: Как се стига от центъра до Кат София - град ?\nпн, 18 юни 2007, 23:27\t#6\nЦитат на: Синеоч в пн, 18 юни 2007, 23:26Цитат на: merzavec в пн, 18 юни 2007, 23:23Цитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ.Не е ли малко преди ЦУМ?Това е НДК. Всяко нещо с времето си. Цитирай\tRe: Как се стига от центъра до Кат София - град ?\nпн, 18 юни 2007, 23:28\t#7\nЦитат на: merzavec в пн, 18 юни 2007, 23:27Цитат на: Синеоч в пн, 18 юни 2007, 23:26Цитат на: merzavec в пн, 18 юни 2007, 23:23Цитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ.Не е ли малко преди ЦУМ?Това е НДК. Всяко нещо с времето си.Какъв НДК не обърквай момичето. Цитирай\tRe: Как се стига от центъра до Кат София - град ?\nпн, 18 юни 2007, 23:30\t#8\nЦитатТръгваш от Кентъкито на Гарибалди и само нагоре. Гарибалди е до ЦУМ.Благодаря ! Не съм ходила три години и повече там и просто незнаех този рейс дали още върви по същия маршрут за това се чудех. Цитирай\tRe: Как се стига от центъра до Кат София - град ?\nSofia, BGМнения: 467\tdiamond\tРегистриран\tRe: Как се стига от центъра до Кат София - град ?\t♥0\nпн, 18 юни 2007, 23:30\t#9\nЦитат на: merzavec в пн, 18 юни 2007, 23:23Цитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ. е*ати обяснението й даде на момичето До КАТ с градския транспорт се стига само с автобус 413 ТУК можеш да му видиш маршрута, може също да хванеш маршрутка № 23 ЕТО и нейния маршрут Цитирай\tRe: Как се стига от центъра до Кат София - град ?\nпн, 18 юни 2007, 23:32\t#10\nЦитат на: diamond в пн, 18 юни 2007, 23:30Цитат на: merzavec в пн, 18 юни 2007, 23:23Цитат на: eva23 в пн, 18 юни 2007, 23:11Малко помощ как да стигна до Кат, че нещо се оплетох. 413 върви ли там? Благодаря ви!Тръгваш от Кентъкито на Гарибалди и само нагоре. Гарибалди е до ЦУМ. е*ати обяснението й даде на момичето До КАТ с градския транспорт се стига само с автобус 413 ТУК можеш да му видиш маршрута, може също да хванеш маршрутка № 23 ЕТО и нейния маршрутТова ти ли си на снимката?! Цитирай\t0 Потребители и 1 Гост преглежда(т) тази тема.\nСподелете ваша история 193 прегледа


С достолепната Елисавета Багряна поднових контактите си през 1985 г., когато я заснех във филма си „Обичам те, живот“ за трагичния живот и творческо дело на знаменития ни поет Дамян Дамянов, а после отпечатах и романа си за него „Плачи, приятелю“. Но никога не й напомних за казанлъшкото кино „Родина“, в което пред нея с писателите-класици Калина Малина и Ангел Каралийчев рецитирах първото си детско сатирично стихотворение „Пустият, Иванчо“, нито когато през 1963–1964 година двамата с нея многократно гостувахме в дома на поетесата Адриана Радева в Захарна фабрика и в късна вечер я изпращах до тях. Защото тя едва ли вече помнеше това. И ето че след толкова години отново застанах пред „Вечната“ и „Святата“, както я назоваваха, и то още приживе. Но и сега, както и тогава, премълчах кой съм, откога и откъде се познаваме, как беше отпечатала първото ми стихотворение в сп.„Септември“ и пр. Представих се като приятел на Дамян, който като режисьор снима филм за него и нищо повече. А докато екипът подготвяше работата си, със съавторката ми Диана Димих седнахме на табуретките пред величавата поетеса да говорим. Понеже стана дума, че през младостта си е видяла Халеевата комета, което силно ме впечатли, помолих я да разкаже за това уникално явление.\n– Бях седемнадесетгодишна – започна тя. – Взех си дипломата за завършено средно образование в софийската Първа девическа гимназия и отидох при родителите си в Сливен. Там моето семейство беше временно, докато баща ми беше чиновник в Сливен. Отивам там и сварвам Халеевата комета вече изгряла. И аз седнах пред тази Халеева комета в двора – градинката на мама, която беше лехи с цветя, кладенец в ъгъла и една стара, от дядо ми още останала къща. Седя така и насреща на небето – Халеевата комета. И я виждам до ден днешен като една жена голяма – много дълга, в профил легнала: така й беше главата – насам опашката. Опашката пък е като някакъв много дълъг сребърен шлейф, полупрозрачен. И тя в профил лежи на небето. На синьото небе. И аз като се залових за нея не искам да ям, не искам да спя. Щом тя е на небето, аз съм пред нея (смее се). После написах едно много хубаво стихотворение, което напоследък го рецитират. Сега се издава книга от астрономите в „Народна просвета“, специално за Халеевата комета, която почва с моите впечатления – как съм я видяла в 1910 година. И самото стихотворение много се харесва и го препечатват сега...\n– Колко време стоя кометата на небосвода?\n– Доста дълго време. Може би няколко дена. Почти седмица. Постепенно обаче тя понатъмняваше, поизбледняваше, но не залязваше като слънцето. Стоеше си на едно място. И през деня, и през нощта. През деня може би някой път се провре така, като се заоблачи малко. Малко светне, види се, някой път – почти не се вижда. И когато мина може би една седмица, постепенно тя, както седеше така, потъна в безкрайността. Без да спадне, да залезе. Просто потъна във вечността. В небето...\n– Тя се появи от изток, нали – поисках да сверя моята информация.\n– А, това не мога да ви кажа, защото аз я сварих вече, че беше на изток.\n– И аз мисля, че беше на изток – обясних. Защото моят класен ръководител в гимназията Димитров, който ни преподаваше история и география разправяше, че в 1910 г. бил десетгодишно момченце, когато я е видял в Бургас над Морската градина.\n– Ей така изгря – казваше той. – И остана неподвижна. Посред бял ден. Едно сияние Щяхме да се побъркаме от изумление и страх...\n– Да, и за мене... Аз съм писала в стихотворението си – първото голямо чудо в живота ми. И няма да я забравя никога. Затова всички астрономи са ме хвалили. Ходих веднъж в Рожен, в астрономическата обсерватория. Качвах се на най-големия телескоп. На най-високото стъпало и наблюдавах през нощта небето.\n– Пожелавам ви догодина да я видите отново, когато се очаква пак да се появи – казах и притиснах поетесата за ръката.\n– Ох, това искам. Вече съм живяла доста. Но да доживея да видя още веднъж кометата...\n– Давам ви две години от моите, за да я видите...\n– Тя една, май че ми трябва. Защото ще се появи през 86-та...\n– И още една, за да напишете ново стихотворение.\n– За да напиша отново? – засмя се Багряна. – Благодаря! Аз ничии години не искам. Когато излезе това съобщение, че вече човек може да вземе сърце и да го присади, написах едно стихотворение, че не искам да взема чуждо сърце, за да ми дадат на мен живот.\n– Помня това ваше стихотворение – потвърдих.\n– Когато го четох в радиото един от сътрудниците каза: „През цялото време тръпки са ме побивали, когато го четохте...”\n– В него казвам: „Аз не искам чуждо сърце. Ти, мое сърце, бий, докато дъх имам и заедно с теб и аз ще си отида...\nТъй като екипът още подготвяше техниката, Багряна продължи разказа си за Сливен:\n– Там прекарах една година незабравима – като учителка на село. И всички от селото казваха: „Нашата даскалица, нашата даскалица...” Аз бях класна наставница на трети прогимназиален клас, който се откри именно тогава. Преди това имаше тифус. Имаше скарлатина. Такава страшна епидемия, че Червен кръст не позволяват да се излезе навън и аз трябваше да си остана. И казвам: „Какво ще правя вкъщи без работа, не може ли някъде учителка на село да стана?“ Понеже беше почнала учебната година, баща ми се обади в Министерството на просветата. Имаше там братовчед и казва: „Така и така, Лиза...“ Тогава просто по телефона ме назначиха учителка в село Афтане (тогава се наричаше така, сега е Недялско). И пак съм доволна, че съдбата ме е закарала там, защото за първи път видях селския живот, селските хора, техните страдания и тяхната работа. И съм щастлива, че прекарах една учебна година в село... И сега като отида там, ме посрещат. На ръце хората ме носят...\nА когато операторите се подготвиха, поетесата зае фотьойла под портрета от младите си години и сподели следното за Дамян Дамянов:\n– Щастлива съм, че мога да кажа няколко думи за Дамян Дамянов, когото считам едва ли не за мой син. Аз бях редакторка в сп. „Септември“ и един ден баща му доведе своето дете при мен. Дадоха ми едно негово стихотворение. Аз го прочетох и им казах, че виждам талант в това дете. Но в самото стихотворение трябва да се направят известни поправки. С мен беше и Блага Димитрова – бяхме в момента заедно в редакцията. Казах му няколко думи и те си отидоха. А на другия ден донесоха стихотворението наистина поправено. То излезе за първи път всп. „Септември“. От самото начало на неговата творческа работа аз следя всичко, което той пише. И се радвам, когато виждам порастването му като поет и творец. Аз се удивлявам, понякога даже се сърдя на неговото прекалено творчество. Защото той много пише, а когато е много, винаги може да има и по-слабо, и по-хубаво. Аз искам всичко, което той напише, да бъде хубаво. Да се запомни като истинско творчество... Мисля, че по време на „Сливенските огньове“ една година бяхме с Дамян и семейството му. Качихме се всички на лифта и отидохме горе на Карандила. Аз просто се радвах на Дамян. Казвам си: как иска всичко, което се яви в живота, и той да го види, и той да живее с него. Наистина това е един подвиг в неговия живот – това, че той живее с него, като всеки друг човек, въпреки нещастието, което му е дала съдбата. Ние забравяме това нещо. Но той има толкова силен дух, че надвива всякаква физика.\nГрафичен портрет на поетесата от словенски художник\nБагряна във Враца на празника на поезията, 1976 г.\nТодор Живков между двете големи дами на родната поезия - Дора Габе и Елисавета Багряна\nДора Габе (вляво) и Елисавета Багряна със словенския преводач Йосип Видмар, Будапеща, 1932 г.\nДвете приятелки - Дора Габе и Елисавета Багряна във военни униформи в Добрич, след връщането на Добруджа на България, 1940 г.\nБагряна на посещение в училището на с. Недялско, Ямболско, 1983 г. Там поетесата е била учителка през младините си.\nEдин от малко известните фотопортрети на Елисавета Багряна\nЖивописен портрет на Багряна от художника Иван Табаков


Би Би Кинг си отиде, но ни остави душата си - delo.bg\nНавигатор:ДЕЛО»световноДЕЛО»Би Би Кинг си отиде, но ни остави душата си\nБи Би Кинг си отиде, но ни остави душата си\nОт Костадин Филипов на 15.05.2015 12:27 световноДЕЛО\nЧерен 15 май за световната музикална култура, която загуби завинаги блус корифея Би Би Кинг. Легендарният музикант почина на 89 години в Лас Вегас. Само преди месец Кинг беше приет в болница заради изострена форма на диабет – болест, от която страдаше повече от две десетилетия. През октомври миналата година Би Би Кинг прекрати окончателно своите концертни изяви заради настъпилите усложнения със здравето му. Световноизвестният музикант припадна на концерт след преумора и обезводняване в Чикаго.\nНаричат го, а и така ще остане завинаги в музикалните летописи – Кралят на блуса. През почти цялата си дългогодишна кариера, Райли Би Кинг вдъхновяваше други легенди на рока и блуса като Бъди Гай, Ерик Клептън, Кийт Ричардс и Джими Хендрикс.\nБи Би Кинг и носител на 15 грамофончета от наградите „Grammy“, а в музикалната съкровищница е оставил над 50 албума. През 80-те по време на световните си турнета Би Би Кинг изнасяше над 250 концерта годишно!\nБлус ветеранът подхождаше с фин хумор към отличията си през годините, дори пред BBC беше заявил:\n„Има редица неща, които са достъпни за другите хора, които на мен не ми се отдават и не мога да върша. Получава ми се най-добре само едно нещо – да бъда Би Би Кинг!“\nНеповторимият му стил никога няма да бъде сбъркан – изящни сола, изтънчено вибрато, силни акорди… и всичко това на любимите му китари „Гибсън“, към които се обръщаше с нежното Лусил. С техниката си на свирене той докарваше публиката до нирвана! Необичайният му почерк беше повече от уникален – той не харесваше да пее и свири едновременно – така се ражда и диалогичният стил между гласа му и мелодията на Лусил…\n„Не искам, когато пея публиката да слуша само мелодията. Ще ми се хората да вникнат в сюжета на самите песни. Повечето от тях разказват вълнуващи истории“,\nсподели преди 9 години пред Асошиейтед прес Краля на блуса.\nРайли Би Кинг е роден на 16 септември през 1925 г. в селскостопанска ферма в Мисисипи. Отгледан е от баба си, родителите му се развеждат, а след раздялата майка му си отива от този свят. Малкият Райли помага в работата във фермата, кара трактор, бере памук. Когато времето не позволявало да бъде на плантацията, Райли ходил на училище, което се побирало само в една стая. За да стигне до там обаче, изминавал пеша по 15 в една посока. Не успява никога да завърши дори 10 клас.\nУчителят по китара на Би Би Кинг е бил чичо му – пастор в делтата на река Мисисипи, което е и рожденото място на стила блус.\n„По целия свят хората имат проблеми, а докато ги има, блусът никога няма да умре“,\nобичаше да каззва музикантът.\nДебютът на Би Би Кинг е като част от госпъл квартет, но след преместването си от щата Мисисипи в Мемфис, Тенеси става диджей в радио WDIA. Именно там за първи път чува своите бъдещи идоли – джаз китаристи от ранга на Ти Боун Уокър и Джанго Райнхарт. В ефир всеки ден Райли Би Кинг свири за слушателите си, но с никнейм „Бийл стрийт блус бой“, по-късно съкратен на Би Би.\nТочно в средата на миналия век, през 1951 г. става факт първият му студиен запис – R’n’B хит „3 O’Clock Blues“. След като се утвърждава като музикант, Би Би Кинг не спира да свири до края на живота си. Ако не е на записи в студиото, Би Би Кинг обикалял по турнета, като през 1956-та изнася рекордните 342 спектакъла!!!\nВ края на 80-те легендата е 300 дни по турнета. След 80-ия си рожден ден музикалният генийй сваля темпото и излиза на сцена по… 100 пъти в годината! Големият музикант Би Би Кинг има 15 деца, от тях само 11 са живи и ще изпратят великия си баща в последния му земен път.\nПредишна публикацияГригор Димитров: Връзката ни с Маша не е за интернет\nСледваща публикация Жените са по-добри зад волана от мъжете


Код на продукта: SA27\nПрофесионален бръснарски стол със стилна визия - BO41 Стилен бръснарски стол – Модел SA25\nСтилен бръснарски стол, съчетаващ едновременно модерна визия и класически дизайн. Изработен е от еко кожа, декорирана с вертикални обшивки в бяло. Стойката за крака се регулира, изработена от метална конструкция, която предразполага лесно почистване.\nОсновата на бръснарския стол е здрава, леснорегулируема и стабилна. Облегалките за глава и гръб също са подвижни, създаващи приятен комфорт при процедурите. Още по-голямото удобство се постига с меките и приятни подлакътници, тапицирани също с еко кожа.